*Likumprojekts*

**Grozījumi Ieslodzījuma vietu pārvaldes likumā**

Izdarīt Ieslodzījuma vietu pārvaldes likumā (Latvijas Republikas Saeimas un Ministru Kabineta Ziņotājs, 2002, 23. nr.; 2003, 13. nr.; 2004, 24. nr.; 2006, 14. nr.; Latvijas Vēstnesis, 2014, 257. nr.; 2015, 118. nr.) šādus grozījumus:

1. Papildināt likumu ar 22.1 pantu šādā redakcijā:

"**22.1 pants. Amatpersonas tiesības un pienākumi administratīvā pārkāpuma pārtraukšanai**

(1) Amatpersona, pildot dienesta pienākumus, ir tiesīga pārtraukt administratīvo pārkāpumu un aizturēt personu, par kuru pastāv aizdomas, ka tā izdarījusi administratīvo pārkāpumu, līdz tās nodošanai Valsts policijas rīcībā. Amatpersona šādā gadījumā nekavējoties informē Valsts policiju.

(2) Amatpersona noformē ziņojumu par administratīvo pārkāpumu, kuru nodod Valsts policijai kopā ar aizturēto personu."

2. 23. panta pirmajā daļā:

izteikt ievaddaļu šādā redakcijā:

"(1) Amatpersonai, pildot dienesta pienākumus, ir tiesības lietot fizisku spēku, speciālos cīņas paņēmienus un speciālos līdzekļus, lai:";

papildināt daļu ar 7. punktu šādā redakcijā:

"7) pārtrauktu administratīvo pārkāpumu un aizturētu personu, par kuru pastāv aizdomas, ka tā izdarījusi administratīvo pārkāpumu."

Likums stājas spēkā vienlaikus ar Administratīvās atbildības likumu.

Ministru prezidenta biedrs, Jānis Bordāns

tieslietu ministrs

Iesniedzējs:

Tieslietu ministrijas

valsts sekretārs Raivis Kronbergs